คือตอนนี้แม่ผมมีอาการปวดท้องแล้วได้เข้าพบแล้วครับ อันตราซาวดูที่ถุงน้ำดีพบว่ามีเนื้อร้าย ความใหญ่ประมานปลายหัวนิ้วก้อยมือครับ แล้วตอนนี้กำลังรอผลตรวจเลือดอยู่ อยากทราบว่าแม่ผมมีโอกาศเป็นโรคอย่างอื่นนอกจากมะเร็งถุงน้ำดีอีกหรือเปล่าครับ แล้วถ้าเป็นมะเร็ง แบบนี้ถือว่าตรวจพบเร็วหรือเปล่าครับ เพราะตอนนี้แม่ผมมีอาการคือ ปวดที่ท้องเป็นบ้างช่วง แต่ปวดมากปวดน้อยจะแล้วแต่ครับ และยกของหนักไม่ได้จะเจ็บท้องครับ
สวัสดีค่ะ มะเร็งถุงน้ำดี เป็นมะเร็งที่เกิดขึ้นตรงถุงน้ำดี ซึ่งเป็นอวัยวะที่อยู่ใต้ตับซึ่งอยู่บริเวณชายโครงด้านขวา โดยถุงน้ำดีมีหน้าที่ผลิตสารที่ช่วยย่อยอาหารประเภทไขมัน มะเร็งชนิดนี้พบได้ค่อนข้างยาก ผู้ป่วยมักมีอาการเจ็บช่วงท้องด้านขวา ช่องท้องบวม ท้องอืด ไม่อยากอาหาร น้ำหนักลด คลื่นไส้ อาเจียน ตัวและตาเหลือง สาเหตุอาจเกิดจาก มีปัญหาอื่น ๆ เกี่ยวกับถุงน้ำดีอยู่ก่อนแล้ว เช่น ลักษณะของผนังถุงน้ำดีเปลี่ยนแปลงไป มีติ่งเนื้อขนาดใหญ่บริเวณถุงน้ำดี เป็นต้น ประกอบกับเป็นเพศหญิง อายุมาก หรือมีน้ำหนักเกินมานานโรคมะเร็งถุงน้ำดีไม่ได้มีข้อมูลที่ชัดเจนว่าสัมพันธ์หรือมักเกิดร่วมกับมะเร็งชนิดใดเป็นพิเศษ แต่หากเป็นในระยะลุกลาม อาจมีการลามของมะเร็งไปอวัยวะอื่นเช่นตับหรือต่อมน้ำเหลืองได้แนะนำพบแพทย์เพื่อรักษาโรคดังกล่าวอย่างต่อเนื่อง การรักษาจะขึ้นกับระยะของมะเร็งด้วยค่ะ หากปวดท้องมาก ควรหลีกเลี่ยงการยกของหนักอ่านเพิ่มเติม